**HIRDETMÉNY**

Kecskemét Megyei Jogú Város Önkormányzata Közgyűlése 255/2018. (XII.13.) határozatával döntött a város településrendezési eszközeinek 2019. évi felülvizsgálatának elindításáról. A felülvizsgálat egyeztetési eljárása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes település-rendezési sajátos jogintézményekről szóló 314/2012. (XI.8.) Korm. rend. 36-40. §-ai szerinti teljes eljárásban zajlik. A településfejlesztési, településrendezési és településképi véleményezési eljárások partnerségi szabályairól szóló 27/2017. (XII.14.) önkormányzati rendelet értelmében a véleményező államigazgatási szervek megkeresésével egyidejűleg, azonos határidővel a város lakosságának véleményezési lehetőségét is biztosítani kell.

Az önkormányzat kidolgoztatta a felülvizsgálat véleményezési dokumentációját, mely a

**http://kecskemet.hu/uploads/TRT2019teljes.zip**

linken érhető el.

A tervezett módosítás ismertetése céljából az Önkormányzat lakossági fórumot szervez, melynek időpontja és helyszíne:

**2019. július 18. 15.30 óra**

**Kecskemét Megyei Jogú Város Polgármesteri Hivatala hivatalos tárgyalója,**

**Rákóczi út 3. I. em.**

A tervezettel kapcsolatban 2019. július 26-ig írásban benyújtva lehet véleményt adni.